
                 2007 nr…..

Projekteerimistingimuste määramine

( Pimeaia pargi kõnnitee taastamine )
Vastavalt Kohaliku omavalitsuse korralduse seaduse § 30 lõike 1 punktile 2, Ehitusseaduse §19 lõikele 3 ning Narva Linnavolikogu 26.08.2004 määrusele nr 42/38 “ Narva Linnavalitsuse projekteerimistingimuste määramise delegeerimise õigus”   

Narva Linnavalitsus annab korralduse:


Määrata projekteerimistingimused Pimeaia pargi kõnnitee taastamise ehitusprojekti koostamiseks järgnevalt:                  

	1. ÜLDANDMED



	1.1  Tellija                                           
	Narva Linna Arenduse ja Ökonoomika Amet

Peetri plats 3-7, 20308 Narva

	1.2  Asukoht, algandmed                                         
	Narva linn,

Pimeaed  

Maakasutuse sihtotstarve:  üldmaa

	1.3  Projekteerimistingimused on kehtivad 2 aastat alates korralduse jõustumisest.

	1.4  Projekteerimistingimuste koostamise alus     

1.4.1 Projekteerimistingimuste taotlus  04.01.07.a avaldus nr.10/1-11, 
         Georgi Ignatov –  Narva Linna Arenduse ja Ökonoomika Ameti direktor
1.4.2 Ehitusseadus, Teeseadus, Muinsuskaitseseadus.
1.4.3 Eestis kehtivad normatiivid, EPN.

	2. PROJEKTEERIMISE EESMÄRK




2.1 Projekti koostamise eesmärgiks on Pimeaia pargi kõnnitee taastamine alates Koidula tn ja Pimeaia tn. ristmikust kuni Jõe tänavani.
2.2 Projekti koostamise eesmärgiks on kõnnitee lähipiirkonna heakorrastamine.
	3. ÜLDNÕUDED




3.1 Projekt koostada vastavalt Teede- ja Sideministri 28.09.1999.a. määrusele nr 54 “Teeprojekti suhtes esitatavad nõuded”.

3.2 Projekti koostamisel juhinduda kehtivatest seadustest, standarditest, normdokumentidest, juhenditest ja Narva Linnavalitsuse kinnitatud projektist, sealhulgas:

- Eesti Standard EVS 843:2003 “Linnatänavad”,
- Teede- ja sideministri 28. septembri 1999. a määrusega nr 55 vastu võetud „Tee projekteerimise normid ja nõuded”,
- Narva linna bastionide ringi infokivide paigaldamise ehitusprojekt.
3.3 Esitada arhitektuuriajaloolised eritingimused.

3.4 Projekti koostamisel kasutada tõest tehnovõrkudega digitaalset geodeetilist krundi alusplaani mis on kooskõlastatud peageodeedi poolt.

3.5 Projekt (selle osad) peab olema koostatud või kontrollitud projekteerimises pädeva vastutava spetsialisti poolt (Teeseadus § 251).

3.6 Projekt peab olema heaks kiidetud kõigil seadusega ettenähtud juhtudel.

3.7 Väljastatud projekteerimistingimused lisada projekti kausta.

3.8 Esitada projekti nimetus vastavalt projekteerimistingimustele.

3.9 Esitada kõnnitee lähipiirkonna haljastuse hinnang.
3.10 Esitada Arhitektuuri-ja planeerimise osakonnale eelprojekt heakskiidu saamiseks.

3.11 Esitada orienteeruvad põhiliste tööde mahud ja soovitav põhiliste tööde järjekord.
	4. ARHITEKTUURSED JA LINNAEHITUSLIKUD TINGIMUSED


4.1 Täpsustada jalgtee asukoht vastavalt arhitektuuriajaloolistele eritingimustele.

4.2 Kõnnitee kate: teekattekivid või muud katted, arvestades piirkonna eripära muinsuskaitsetsoonis ja arhitektuuriajalooliseid eritingimusi. 
4.3 Tagada puuetega inimeste liikumisvõimalused vastavalt Majandus-ja kommunikatsiooniministri kehtestatud 28.11.2002.a. määrusele nr.14 „Nõuded liikumis-, nägemis- ja kuulmispuudega inimeste liikumisvõimaluste tagamiseks üldkasutatavates ehitistes”.

4.4 Ette näha Pimeaia värava aluse taastamine, arvestades arhitektuuriajalooliseid eritingimusi.
4.5 Infokivide paigaldamine kooskõlas olemasolevatega. Infokivide materjal: kasutada ajas kestvaid ning naturaalseid materjale (tumehall graniit). Infokivide kinnitamine: betoonalus ja kõrgtugevad ankurpoldid, kinnitus püsiv ja statsionaarne. Esitada EPN-s kehtestatud betooni tugevusklass.
4.6 Ette näha väikevormid (istepingid, dekoratiivsed detailid, prügiurnid jne). 

4.7 Tänavavalgustus: võimalusel maakaabliga valgustus. 

4.8 Valgustid ja valgustimastid: dekoratiivsete ja eksklusiivsete elementidega, lähtudes piirkonna eripärast. Esitada valgustite ja mastide tüüpide eskiisid (vähemalt 3 varianti) heakskiidu saamiseks.

4.9 Esitada raiete plaan dendroloogilise hindamise tulemusena.

4.10 Rennkanalite või drenaaži rajamine pinnavete ärajuhtimiseks.
4.11 Muud nõuded: vastavalt arhitektuuriajaloolistele eritingimustele.

4.12 Keskkonnakaitsemeetmed: lahendada projekti koosseisus.. Lahendada kõlbmatu ehitusprahi utiliseerimine.

4.13 Tagada selgus ja jooniste hea loetavus. Esitada projekti põhijoonised:

- asukoha skeem, 

- raiete plaan, 

- kujundusplaan, 

- vertikaalplaneerimine,

- tee kate ja tüüpristprofiilid jne.
	5. INSENERTEHNILISED ERITINGIMUSED



5.1 Nõutada tehnovõrkude valdajatelt tehnilised tingimused ja projekt kooskõlastada vastavate võrguvaldajatega.

5.2 Esitada kõnnitee välisvalgustuse projekt.

5.3 Võtta nõusolek ehitustööde läbiviimiseks projekteeritaval alal olemasolevate, planeeritud ja projekteeritud tehnovõrkude kaitsevööndite valdajatelt.

	6. ERITINGIMUSED




6.1 Arhitektuuriajaloolised eritingimused lisada projekti kausta. Soovitused ja järeldused võtta arvesse projekteerimisel.
	7. KOOSKÕLASTUSED




7.1    Ida-Eesti Päästekeskuse Narva Keskkomando.

7.2    Ida-Virumaa Keskkonnateenistus.

7.3    Muinsuskaitseamet.

7.4    Narva Linnavalitsuse Linnavara- ja Majandusamet.

7.5    Narva Linnavalitsuse Arhitektuuri- ja Linnaplaneerimise Amet.

	8. RAKENDUSSÄTTED




8.1   Korraldus jõustub seadusega ettenähtud korras.

8.2   Korralduse võib vaidlustada Tartu Halduskohtu Jõhvi kohtumajas 30 päeva jooksul arvates korralduse  teatavakstegemisest.

Tarmo Tammiste

Ants Liimets

Linnapea

 Linnasekretär

